CELEX: 32013R0274
Language: el
Date: 2013-03-19 00:00:00
Title: Εκτελεστικός κανονισμός (ΕΕ) αριθ. 274/2013 της Επιτροπής, της 19ης Μαρτίου 2013 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

23.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/5
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 274/2013 ΤΗΣ ΕΠΙΤΡΟΠΉΣ
   της 19ης Μαρτίου 2013
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να κανονισμού πρέπευπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Μονάδα έγχρωμης οθόνης υγρών κρυστάλλων (LCD) με διαγώνιο οθόνης 16,5 cm (6,5 ίντσες), με διατάξεις ανάρτησης στο πλάι, απαγωγό θερμότητας από αλουμίνιο στην οπίσθια πλευρά, διαστάσεων περίπου 16 × 10 × 2 cm.
                  Η μονάδα περιλαμβάνει δέκτη διαφορικής σηματοδότησης χαμηλής τάσης (LVDS), οπίσθιο φωτισμό με LED (δίοδος φωτοεκπομπής), με ολοκληρωμένο έλεγχο φωτεινότητας, κύκλωμα οδηγού LED, κάρτες τυπωμένων κυκλωμάτων με ηλεκτρονικά συστήματα ελέγχου για διευθυνσιοδότηση μόνον των εικονοστοιχείων, περιλαμβανομένου μικροελεγκτή, καθώς και διεπαφή LVDS 10-ακροδεκτών.
                  Η οθόνη παρουσιάζει τα ακόλουθα χαρακτηριστικά:
                  
                              —
                           
                           
                              ανάλυση 400 × 240 εικονοστοιχείων,
                           
                        
                              —
                           
                           
                              λόγο διαστάσεων οθόνης 16:9,
                           
                        
                              —
                           
                           
                              απόσταση μεταξύ σημείων 0,1195(*3) × 0,3305 mm.
                           
                        Στη μονάδα δεν είναι ενσωματωμένη διάταξη επεξεργασίας βιντεοσημάτων, για παράδειγμα, μετατροπέας βίντεο, απαριθμητής (scaler) ή δέκτης (tuner).
                  Η μονάδα είναι σχεδιασμένη για ενσωμάτωση σε πίνακα οργάνων μηχανοκίνητου οχήματος για απεικόνιση βιντεοσημάτων.
               
               
                  8529 90 92
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 2 στοιχείο β) του τμήματος XVI, τη σημείωση 2 στοιχείο στ) του τμήματος XVII και από το κείμενο των κωδικών ΣΟ 8529, 8529 90 και 8529 90 92.
                  Δεδομένου ότι η μονάδα δεν έχει συνιστώσες επεξεργασίας βιντεοσημάτων, αποκλείεται η κατάταξή της στην κλάση 8528 ως μη πλήρης οθόνη απεικόνισης.
                  Η μονάδα δεν μπορεί να καταταγεί στην κλάση 8531, διότι δεν θεωρείται ότι αποτελεί ηλεκτρική συσκευή οπτικής σηματοδότησης της κλάσης 8531 ή μέρος τέτοιας συσκευής λαμβάνοντας υπόψη τα χαρακτηριστικά της (βλέπε επίσης τις επεξηγηματικές σημειώσεις του ΕΣ για την κλάση 8531).
                  Η ενότητα περιλαμβάνει μονάδα οπίσθιου φωτισμού, κύκλωμα οδηγού LED και κάρτες τυπωμένων κυκλωμάτων με ηλεκτρονικά συστήματα ελέγχου για διευθυνσιοδότηση μόνον των εικονοστοιχείων. Κατά συνέπεια, αποκλείεται η κατάταξη στην κλάση 9013 (βλέπε επίσης τις επεξηγηματικές σημειώσεις για την κλάση 9013 σημείο 1).
                  Δεδομένου ότι η μονάδα είναι σχεδιασμένη για απεικόνιση βιντεοσημάτων, αποτελεί μέρος που μπορεί να καταταγεί στην κλάση 8529 (βλέπε επίσης τις επεξηγηματικές σημειώσεις της ΣΟ για τη διάκριση 8529 90 92). Συνεπώς, πρέπει να καταταγεί στον κωδικό ΣΟ 8529 90 92 ως μέρος που αναγνωρίζεται ότι προορίζεται αποκλειστικά ή κύρια για τις συσκευές της κλάσης 8528.